Pielikums

APSTIPRINĀTS

ar LU 12.07.2012.

rīkojumu Nr. 1/201

**LATVIJAS UNIVERSITĀTES**

**PROMOCIJAS DARBU KOPSAVILKUMU IZSTRĀDĀŠANAS UN NOFORMĒŠANAS**

**NOTEIKUMI**

1. **Vispārīgie noteikumi**
   1. Doktora zinātniskā grāda piešķiršanas (promocijas) vispārējo kārtību un promocijas darba izstrādāšanas noteikumus nosaka Latvijas Republikas Ministru kabineta 27.12.2005. noteikumi Nr. 1001 „Doktora zinātniskā grāda piešķiršanas (promocijas) kārtība un kritēriji”, ar LU 12.04.2006. rīkojumu Nr. 1/95 apstiprinātie Noteikumi par promocijas padomēm un promociju Latvijas Universitātē, kā arī LU fakultāšu un nozaru noteikumi, kas reglamentē promocijas darbu izstrādāšanas un noformēšanas kārtību.
   2. Šie noteikumi nosaka vienotas prasības promocijas darbu kopsavilkumu izstrādē LU doktorantūras programmu studējošajiem (turpmāk – grāda pretendenti).
   3. Vēlamais promocijas darba kopsavilkuma apjoms ir no 20 līdz 30 lp. (40 000 – 60 000 zīmes ar atstarpi).
   4. Promocijas darba kopsavilkumam ir jābūt latviešu valodā.
   5. Promocijas darba kopsavilkums jāiesniedz arī kādā no svešvalodām. Valodas izvēli nosaka promocijas darba specifika, un to nosaka pretendents kopā ar promocijas padomi, kurā plānots aizstāvēt promocijas darbu. Kopsavilkumi dažādās valodās ir ar vienu un to pašu saturu.
   6. Kopsavilkumu latviešu valodā un svešvalodā var publicēt kā vienu bukletu vai kā divus atsevišķus bukletus.
   7. Promocijas darba kopsavilkuma autortiesības pieder pašam autoram. Tie doktoranti, kas ir parakstījuši ar LU līgumu, ar kuru doktorantūras studijās radītā intelektuālā īpašuma tiesības nodod LU, autortiesības uz kopsavilkumu piešķir arī LU.
   8. Ja grāda pretendents vēlas kopsavilkumu kā citējamu publikāciju, tad tai ir nepieciešams saņemt starptautisko grāmatas standartnumuru (ISBN), ko var nodrošināt kopsavilkuma izdevējs. Svešvalodā publicēto kopsavilkumu kā citējamu publikāciju ieteicams nosūtīt uz ASV Kongresa bibliotēku.
2. **Promocijas darba kopsavilkuma saturs**

Kopsavilkumā iekļauj:

* 1. titullapu, kurā norāda augstskolas, fakultātes, zinātniskā institūta vai centra nosaukumu, darba nosaukumu, darba autora vārdu un uzvārdu, zinātnes nozari un apakšnozari, piešķiramo grādu un darba iesniegšanas gadu (4. un 6. pielikums);
  2. otro lapu, kurā norāda promocijas darba izstrādāšanas un aprobēšanas vietu un laika periodu, darba formu (disertācija, publikāciju kopa), zinātniskā vadītāja un recenzentu vārdu un uzvārdu, grādu un zinātnisko nosaukumu, valsti un institūciju, promocijas darba aizstāvēšanas laiku un vietu, promocijas padomes sekretāra vārdu un uzvārdu (5. un 7. pielikums);
  3. precizēto darba anotāciju (ne vairāk par 1 lp.). Anotācija ir tā pati, ko iesniedz bibliotēkai, nododot promocijas darbu;
  4. kopsavilkuma satura rādītāju, lietojot virsrakstu – Saturs;
  5. vispārīgo darba raksturojumu, lietojot virsrakstu – Vispārīgais darba raksturojums vai Ievads:
     1. izvēlētās tēmas aktualitāti un pētījuma novitāti;
     2. promocijas darba mērķi un uzdevumus;
     3. hipotēzi, pētāmos jautājumus vai aizstāvēšanai izvirzītās tēzes (jāsakrīt ar promocijas darbā izvirzītajām tēzēm);
     4. īsu metožu raksturojumu;
     5. promocijas darba rezultātu aprobāciju, tajā skaitā informāciju par zinātniskajiem projektiem, ar kuru izpildi darbs ir bijis saistīts (ja darba specifikas (konfidencialitātes, ierobežotas pieejas informācijas) dēļ to ir iespējams norādīt); ar promocijas darbu saistīto grāda pretendenta zinātnisko publikāciju sarakstu; informāciju par zinātniskajiem semināriem un konferencēm, kuros izklāstīti pētījuma rezultāti, publicēto konferenču tēžu sarakstu, promocijas darba apjomu un struktūru;
  6. promocijas darba konspektīvu izklāstu:
     1. pētījuma īsu teorētisko pamatojumu;
     2. pētījumā izmantotās metodes;
     3. galvenos pētījuma rezultātus;
     4. diskusijas un interpretācijas, pētījuma ierobežojumus;
  7. galvenos secinājumus un priekšlikumus;
  8. kopsavilkumā izmantotos zinātniskās literatūras avotus;
  9. ja grāda pretendents vēlas, – pateicības personām un organizācijām, kas sekmējušas darba izpildi.

1. **Izmantotās literatūras un citu avotu saraksts**
   1. Literatūras saraksts:
      1. kopsavilkuma literatūras (bibliogrāfijas) sarakstā iekļauj tikai tos avotus, kas izmantoti promocijas darba kopsavilkuma izstrādāšanā, tai skaitā e-resursus un anonīmo autoru tekstus;
      2. literatūras sarakstu noformē atbilstoši starptautiskajiem un Latvijā pieņemtajiem standartiem bibliogrāfisko aprakstu veidošanai (LVS ISO 690, LVS ISO 690-2). Promocijas darbā ir pieļaujama citu bibliogrāfisko pierakstu veidu (stilu), piemēram, Chicago, APA, MLA u.c., lietošana[[1]](#footnote-1), un stilam ir jābūt vienotam visā darbā;
      3. ja kopsavilkumu veido latviešu valodā un svešvalodā, tad ir pieļaujams lietot vienu un to pašu bibliogrāfisko pierakstu veidu (stilu) katrā valodas variantā. Ja vienā bukletā iekļauj gan latviešu valodā, gan svešvalodā rakstītu kopsavilkumu, tad literatūras sarakstu iekļauj tikai vienu reizi bukleta beigās;
      4. dažādu valodu literatūras avotus sakārto vienotā alfabēta sarakstā.[[2]](#footnote-2) Ja tiek izmantoti avoti, kas nav rakstīti ar latīņu burtiem, tos atveido ar latīņu burtiem un kvadrātiskās iekavās raksta nosaukuma tulkojumu latviešu valodā[[3]](#footnote-3). Interneta resursu sarakstā iekļauj visus avotus, kas aizgūti no interneta mājaslapām, norādot gan avota nosaukumu (ja tāds ir), gan arī interneta mājaslapas adresi, no kuras materiāls iegūts. Interneta adrese jānorāda pilnībā, beigās ietverot arī informācijas iegūšanas datumu;
      5. literatūras sarakstā ietver starptautiskos normatīvos dokumentus, Latvijas Republikas likumus, valdības noteikumus un citus normatīvos dokumentus, oficiālās statistikas avotus, enciklopēdiska rakstura krājumus; pēc tam pārējo autoru darbus alfabētiskā secībā. Saraksta nobeigumā norāda interneta adreses, kā arī iestādes, organizācijas, nepublicētos materiālus. Visiem uzrādītajiem avotiem jābūt publiski pieejamiem vai atrodamiem pēc atbilstošām norādēm. Atkarībā no nozares specifikas šos dokumentus un enciklopēdiju nosaukumus var arī iepludināt kopējā sarakstā, jo nav skaidras robežas, piemēram, starp tīru statistikas avotu un pētnieciska rakstura līdzīgu izdevumu.
   2. Atsauces:
      1. promocijas darba atsaucēs izmanto autora un izdevuma gada norādes sistēmu. Atsaucē apaļajās iekavās tiek minēts raksta autora (vai vairāku autoru) uzvārds, darba publicēšanas gads un nepieciešamības gadījumā arī lappuse, kurā atrodama minētā atsauce;[[4]](#footnote-4)
      2. atsauces uz personisko komunikāciju tiek minētas tekstā bez atkārtotas norādes literatūras sarakstā;
      3. ja tiek citēti viena autora vairāki darbi, tad tos sakārto pēc publikāciju izdošanas gada, sākot ar vecākajām publikācijām. Ja darbam ir līdzautori, tad vispirms norāda darbus bez līdzautoriem, tad – ar līdzautoriem tādā secībā, kādā ir otra autora uzvārds alfabētā. Ja viens autors ir publicējis divus darbus vienā gadā, tad lieto papildu apzīmējumu – burtus, piemēram, (Hymes, 2001a, 2001b);
      4. gadījumos, kad autors minēts tekstā un darbs netiek citēts, apaļajās iekavās norāda tikai publicēšanas gadu, piemēram, ".. Kalniņa (2007) atzīst, ka ..". Ja diviem secīgiem autoriem ir vienāds uzvārds, bet dažādi vārdi, tad tos kārto pēc vārda burta alfabētiskās secības. Tādā gadījumā arī atsaucēs raksta šo autoru vārda pirmo burtu. Ja autoru ir vairāk nekā divi, tad min tikai pirmo autoru un lieto saīsinājumu u.c. (*et.al.*), piemēram, (Wiener *et.al.,* 1990);
      5. ja darbam nav norādīts autors, tad atsaucē min izdevējorganizāciju vai tās akronīmu, piemēram, (Izglītības un zinātnes ministrija, 1999) vai (OECD, 2010);
      6. ja izdevumam nav uzrādīts publicēšanas datums vai to nav iespējams noteikt, tad gada skaitļa vietā lieto saīsinājumu n.d., piemēram, (Valsts Izglītības satura centrs, n.d.).
   3. Grāda pretendentiem savā fakultātē vai pie sava darba vadītāja ir jāpārliecinās, vai izmantotās literatūras saraksta veidošanai ir izveidoti nozarei specifiskie noteikumi. Tādā gadījumā literatūras saraksts jāveido atbilstoši nozares specifiskajiem noteikumiem.
2. **Promocijas darba kopsavilkuma tehniskais noformējums**
   1. **Bukleta noformējums:**
      1. promocijas darba kopsavilkumam jābūt A5 formāta brošūrai, kas sastāv no vāka, titullapas, otrās lapaspuses un pamatteksta, kas aprakstīts šo noteikumu 2. punktā;
      2. promocijas darba kopsavilkuma vāka paraugs latviešu valodā ir atrodams 1. pielikumā, angļu valodā – 2. pielikumā. Kopsavilkuma vākam var izmantot nozarei specifisko vāka dizainu, piemēram, Datorikas fakultātes vāka dizainu vai LU Akadēmiskā apgāda izveidoto vāka dizainu (sk. http://www.lu.lv/apgads/pakalpojumi/);
      3. ja kopsavilkumu latviešu valodā un svešvalodā veido kā vienu bukletu, tad uz vāka var rakstīt darba nosaukumu gan latviešu valodā, gan atbilstošajā svešvalodā (sk. 3. pielikumu), bet titullapas veido atsevišķi katrai darba valodai;
      4. promocijas darba titullapas paraugs latviešu valodā ir atrodams 4. pielikumā, angļu valodā – 6. pielikumā;
      5. promocijas darba otrās lapas noformējuma paraugs ir atrodams 5. pielikumā, angļu valodā – 7. pielikumā;
      6. lappušu skaitīšanu sāk ar darba titullapu, uz kuras numuru neraksta. Lappušu numurus neraksta arī uz anotāciju un satura lapām, lai gan kopējā lappušu skaitā tās ietilpst;
      7. lappuses numuru raksta lappuses apakšā lapas vidū ar arābu cipariem vai arī ievēro nozarei specifisko stilu. Lappušu numerācijas stilu ievēro vienotu visā promocijas kopsavilkumā;
      8. promocijas darba kopsavilkuma **gala variantā** jāievēro šādas piemales (lappuses tukšās malas): 20 mm – no kreisās puses, 15 mm – no labās puses un 15 mm – no augšas un apakšas.
   2. **Teksta formāts:**
      1. promocijas darba kopsavilkuma **gala varianta**[[5]](#footnote-5) pamattekstam burtu lielums ir 10 līdz 12 punkti, fonts – ***Times New Roman***, atstarpe starp rindām – 1;
      2. katra jauna rindkopa jāsāk ar 1 cm atkāpi. Rindkopas kārto bez atstarpēm. Lappusē nedrīkst būt tikai viena teksta rinda. Darbā var būt izdalītas šādas sadaļas: 1. līmenis – nodaļa, 2. līmenis – apakšnodaļa, 3. līmenis – punkts;
      3. virsraksta attālums no iepriekšējā un turpmākā teksta ir viena rinda. Virsrakstos vārdus pārnest nav atļauts. Virsrakstus nepasvītro, to beigās punktu neliek. Lappuse nedrīkst beigties ar virsrakstu;
      4. nodaļu (1. līmeņa) virsrakstus raksta treknrakstā, burtu lielums – 14 punkti, horizontālais novietojums – lapas vidū. (**1. Nodaļu virsraksts centrēts)**;
      5. apakšnodaļu (2. līmeņa) virsrakstus raksta ar lielo sākuma burtu, treknrakstā, burtu lielums – 13 punkti, horizontālais novietojums – lapas kreisajā malā bez atkāpes (**1.2. Apakšnodaļas virsraksts kreisajā malā)**;
      6. punktu (3. līmeņa) virsrakstus raksta ar lielo sākuma burtu, treknrakstā, kursīvā, burtu lielums – 12 punkti, horizontālais novietojums – lapas kreisajā malā (***1.2.1. Punkta virsraksts lapas kreisajā malā****)*;
      7. promocijas darba kopsavilkuma galvenās sadaļas numurē un piešķirtos numurus raksta pirms sadaļas virsraksta;
      8. nodaļas numurē ar arābu cipariem, piemēram, 1., 2. Apakšnodaļas numurē attiecīgās nodaļas ietvaros ar diviem arābu cipariem, numurus atdalot ar punktu, piemēram, 1.2., 2.3. Apakšnodaļas virsraksts un teksts seko uzreiz pēc iepriekšējā teksta tajā pašā lappusē. Ja apakšnodaļa sastāv no vairākiem punktiem, tad tos var numurēt attiecīgās apakšnodaļas ietvaros ar trim arābu cipariem, piemēram, trešās nodaļas otrās apakšnodaļas punkti tiks numurēti 3.2.1., 3.2.2.;
      9. numurus nepiešķir šādām promocijas darba nodaļām: Saturs, Vispārīgais darba raksturojums un Literatūras saraksts.
   3. **Tabulas, attēli un formulas:**
      1. tabulas, attēlus un formulas parasti izvieto pēc iespējas tuvāk tai vietai, kur tie ir minēti tekstā, centrēti. Ja tabula vai attēls aizņem visu lappusi, tam jāatbilst teksta bloka lielumam (jāsaglabā piemaļu lielums);
      2. tabulu un attēlu numerācija var būt augošā kārtībā vai atbilstoši nodaļu numerācijai (1.1.; 1.2.; 1.3.; 2.1.; 2.2. utt.). Jāievēro, ka kopsavilkumā katrai tabulai un attēlam ir savs unikāls numurs, nevar būt divas tabulas vai divi attēli ar vienu un to pašu numuru;
      3. tabulu numerācijai un nosaukumam ir jāatrodas virs tabulas, un tā teksta formātam ir jābūt vienotam visā promocijas darba kopsavilkumā, piemēram, tabulas nosaukumu raksta treknrakstā, centrēti, burtu lielums – 12 punkti (**1. tabula.** **Tabulas nosaukums centrēts**);
      4. ja tabula neietilpst vienā lapaspusē, tad to turpina nākamajā lappusē, norādot tabulas numuru un pievienojot vārdu „*turpinājums*”;
      5. visus grafikus, zīmējumus, diagrammas, fotogrāfijas, ko ievieto promocijas darbā, sauc par attēliem. Attēlu numerācijai un nosaukumam ir jāatrodas zem attēla, un tā teksta formātam ir jābūt vienotam visā promocijas darba kopsavilkumā, piemēram, attēla nosaukumu raksta treknrakstā, centrēti, burtu lielums – 12 punkti (**1. attēls.** **Attēla nosaukums centrēts**);
      6. tabulas un attēlus horizontāli orientētā lappusē novieto tā, lai iesējumā tabulas vai attēla augšpuse ir kreisajā malā. Tabulu un attēlu nosaukumiem šajā gadījumā jābūt orientētiem gar lappuses garāko malu;
      7. **formulas** tekstā ir jāraksta atsevišķā rindā, centrēti. Formulas ir jānumurē, to kārtas numurus rakstot apaļajās iekavās pretī formulai lapas labajā malā. Burtu, ciparu un simbolu izmērs atbilst pamattekstam. Formulās ietverto lielumu mērvienības raksta aiz to nosaukumiem vai tekstā dotajām skaitliskajām vērtībām, kā arī formulu paskaidrojumos, kuri rakstāmi zem formulas (katru savā rindā);
      8. ja tabulā vai attēlā iekļautā informācija vai arī tekstā rakstītā formula ir aizgūta, tad jābūt atsaucei uz attiecīgo datu avotu. Atsaucei jāatrodas tabulas virsrakstā vai tieši zem tās, vai arī pie attēla nosaukuma, vai norādē par attiecīgo formulu.

1. pielikums

**Promocijas darba kopsavilkuma vāka paraugs**

LATVIJAS UNIVERSITĀTE

Nr. ... (*ieraksta atbilstošo numuru, ja nepieciešams*)



**\_\_\_\_\_\_\_\_\_\_\_\_\_\_\_\_\_\_\_\_\_\_**

**(ieraksta pretendenta vārdu un uzvārdu)**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**(ieraksta promocijas darba nosaukumu)**

Promocijas darba kopsavilkums

Doktora grāda iegūšanai \_\_\_\_\_ nozarē

Apakšnozare: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*ieraksta nozares un apakšnozares nosaukumu*)

Rīga, 20XX

2. pielikums

**Promocijas darba kopsavilkuma vāka paraugs angļu valodā**

UNIVERSITY OF LATVIA

Nr. ... (*ieraksta atbilstošo numuru, ja nepieciešams*)



**\_\_\_\_\_\_\_\_\_\_\_\_\_\_\_\_\_\_\_\_\_\_**

**(ieraksta pretendenta vārdu un uzvārdu)**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**(ieraksta promocijas darba nosaukumu Angļu valodā)**

Summary OF DOCTORAL THESIS

Submitted for the degree of Doctor of \_\_\_\_\_\_\_\_\_

Subfield \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*ieraksta nozares un apakšnozares nosaukumu*)

Rīga, 20XX

3. pielikums

**Promocijas darba kopsavilkuma vāka paraugs apvienotajam izdevumam latviešu un angļu valodā**

LATVIJAS UNIVERSITĀTE

Nr. ... (*ieraksta atbilstošo numuru, ja nepieciešams*)



**\_\_\_\_\_\_\_\_\_\_\_\_\_\_\_\_\_\_\_\_\_\_**

**(ieraksta pretendenta vārdu un uzvārdu)**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**(ieraksta promocijas darba nosaukumu latviešu valodā)**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**(ieraksta promocijas darba nosaukumu Angļu valodā)**

Promocijas darba kopsavilkums

Doktora grāda iegūšanai \_\_\_\_\_ nozarē

Apakšnozare: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*ieraksta nozares un apakšnozares nosaukumu*)

Summary OF DOCTORAL THESIS

Submitted for the degree of Doctor of \_\_\_\_\_\_\_\_\_

Subfield of \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*ieraksta nozares un apakšnozares nosaukumu*)

Rīga, 20XX

4. pielikums

**Promocijas darba kopsavilkuma titullapas paraugs**

Latvijas Universitāte

………………fakultāte

(*ieraksta fakultātes vai institūta pilno nosaukumu*)

\_\_\_\_\_\_\_\_\_\_\_\_\_\_\_\_\_\_\_\_\_\_

(*ieraksta pretendenta vārdu un uzvārdu*)

\_\_\_\_\_\_\_\_\_\_\_\_\_\_\_\_\_\_\_\_\_\_

(*ieraksta promocijas darba nosaukumu*)

Promocijas darba kopsavilkums

Doktora grāda iegūšanai \_\_\_\_\_ nozarē

Apakšnozare: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*ieraksta nozares un apakšnozares nosaukumu*)

Rīga, 20XX

5. pielikums

**Promocijas darba kopsavilkuma otrās lappuses paraugs**

Promocijas darbs izstrādāts Latvijas Universitātes

………………fakultātē (*ieraksta fakultātes pilno nosaukumu*),

………………katedrā/nodaļā (*ieraksta katedras/nodaļas pilno nosaukumu)*

laika posmā no 20\_\_. gada līdz 20\_\_. gadam (*ieraksta promocijas darba izstrādes periodu)*

*Ja promocijas darbs realizēts ar Eiropas Sociālā fonda atbalstu, tad pievieno šādas norādes:*

**

Eiropas Sociālā fonda projekts „Atbalsts doktora studijām Latvijas Universitātē ” Nr.2009/0138/ 1DP/1.1.2.1.2./ 09/IPIA/ VIAA/004.

Darbs sastāv no ievada, …. nodaļām, nobeiguma, literatūras saraksta, …pielikumiem.

Darba forma: disertācija/ publikāciju kopa ……… nozarē, ………….. apakšnozarē

*(atstāj disertāciju vai publikāciju kopu un ieraksta nozares un apakšnozares nosaukumu)*

Darba zinātniskais vadītājs/-a : ………………………………………

*(ieraksta promocijas darba vadītāja zinātniskā grāda nosaukumu, akadēmisko amatu, vārdu un uzvārdu)*

Darba recenzenti:

1. *(pirmā recenzenta vārds, uzvārds, zinātniskā grāda nosaukums, akadēmiskā amata nosaukums, universitātes, kurā recenzents strādā, nosaukums);*
2. *(otrā recenzenta vārds, uzvārds, zinātniskā grāda nosaukums, akadēmiskā amata nosaukums, universitātes, kurā recenzents strādā, nosaukums);*
3. *(trešā recenzenta vārds, uzvārds, zinātniskā grāda nosaukums, akadēmiskā amata nosaukums, universitātes, kurā recenzents strādā, nosaukums).*

Promocijas darba aizstāvēšana notiks 20\_\_\_. gada \_\_\_. \_\_\_\_\_\_\_\_\_\_\_\_\_\_

Latvijas Universitātes

…………………… (*norāda, kādas*) nozares promocijas padomes atklātā sēdē

(*norāda gadu, dienu un* *mēnesi, laiku un adresi).*

Ar promocijas darbu un tā kopsavilkumu var iepazīties Latvijas Universitātes Bibliotēkā Rīgā, Kalpaka bulvārī 4.

LU …………. (*norāda, kādas*) zinātņu nozares promocijas

padomes priekšsēdētājs /- a \_\_\_\_\_\_\_\_\_\_\_\_\_\_\_/ *vārds, uzvārds/*

*(paraksts)*

promocijas padomes sekretārs/- e \_\_\_\_\_\_\_\_\_\_\_\_\_\_\_/ *vārds, uzvārds/*

*(paraksts)*

© Latvijas Universitāte, 20XX

© *Autora vārds, uzvārds*, 20XX

6. pielikums

**Promocijas darba kopsavilkuma titullapas paraugs angļu valodā**

University of Latvia

Faculty of ………………

(*ieraksta fakultātes vai institūta pilno nosaukumu*)

\_\_\_\_\_\_\_\_\_\_\_\_\_\_\_\_\_\_\_\_\_\_

(*ieraksta pretendenta vārdu un uzvārdu*)

\_\_\_\_\_\_\_\_\_\_\_\_\_\_\_\_\_\_\_\_\_\_

(*ieraksta promocijas darba nosaukumu ANGĻU VALODĀ*)

Summary of Doctoral Thesis

Submitted for the degree of Doctor of \_\_\_\_\_\_\_\_\_

Subfield of \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*ieraksta nozares un apakšnozares nosaukumu*)

Riga, 20XX

7. pielikums

**Promocijas darba kopsavilkuma otrās lappuses paraugs angļu valodā**

The doctoral thesis was carried out:

at the Chair of .............................. (*ieraksta katedras/nodaļas pilno nosaukumu),*

Faculty of ……………… (*ieraksta fakultātes pilno nosaukumu*), University of Latvia,

from 20\_\_ to 20\_\_ (*ieraksta promocijas darba izstrādes periodu)*

*Ja promocijas darbs realizēts ar Eiropas Sociālā fonda atbalstu, tad pievieno šādas norādes:*

**

Eiropas Sociālā fonda projekts „Atbalsts doktora studijām Latvijas Universitātē ” Nr.2009/0138/ 1DP/1.1.2.1.2./ 09/IPIA/ VIAA/004.

The thesis contains the introduction, …. chapters, reference list, … appendices.

Form of the thesis: dissertation/ collection of articles/research papers in ………, …………..

*(atstāj disertāciju vai publikāciju kopu un ieraksta nozares un apakšnozares nosaukumu)*

Supervisor : ………………………………………

*(ieraksta promocijas darba vadītāja zinātniskā grāda nosaukumu, akadēmisko amatu, vārdu un uzvārdu)*

Reviewers:

1. *(pirmā recenzenta vārds, uzvārds, zinātniskā grāda nosaukums, akadēmiskā amata nosaukums, universitātes, kurā recenzents strādā, nosaukums);*
2. *(otrā recenzenta vārds, uzvārds, zinātniskā grāda nosaukums, akadēmiskā amata nosaukums, universitātes, kurā recenzents strādā, nosaukums);*
3. *(trešā recenzenta vārds, uzvārds, zinātniskā grāda nosaukums, akadēmiskā amata nosaukums, universitātes, kurā recenzents strādā, nosaukums).*

The thesis will be defended at the public session of the Doctoral Committee of …………………… (*norāda promocijas padomes nozari*), University of Latvia, at …(*norāda laiku*) on ………………… …, 20\_\_\_ (*norāda mēnesi, dienu un gadu*) ….(*norāda adresi*).

The thesis is available at the Library of the University of Latvia, Kalpaka blvd. 4.

This thesis is accepted for the commencement of the degree of Doctor of …………. (*norāda zinātņu nozari*) on ………………… …, 20\_\_\_ (*norāda mēnesi, dienu un gadu*) by the Doctoral Committee of …………. (*norāda zinātņu nozari*), University of Latvia.

Chairman of the Doctoral Committee \_\_\_\_\_\_\_\_\_\_\_\_\_\_\_/ *vārds, uzvārds/*

*(paraksts)*

Secretary of the Doctoral Committee \_\_\_\_\_\_\_\_\_\_\_\_\_\_\_/ *vārds, uzvārds/*

*(paraksts)*

© University of Latvia, 20XX

© *Autora vārds, uzvārds*, 20XX

1. Sk., piemēram: Lipson, Charles (2006) *Cite Right : A Quick Guide to Citation Styles : MLA, APA, Chicago, the Sciences, Professions and More.* University of Chicago Press, Chicago, ISBN: 9780226484808 (pieejama Ebrary datubāzē LU Bibliotēkā). [↑](#footnote-ref-1)
2. Vai arī bibliogrāfisko materiālu sakārto alfabēta kārtībā tematisko grupu ietvaros. [↑](#footnote-ref-2)
3. Piemēram: Alekseeva, E.V., Besednov, L.N., Brodiansky, D.L., and. Rakov, V.A (1999), Biostratigrafiya neolita i paleometalla Primorya [Biostratigraphy of the Neolithic and Palaeometal of Primorye], *Vestnik Dalnevostochnogo Otdeleniya Rossiiskoi Akademii Nauk [Herald of Far Eastern Branch of the Russian Academy of Sciences]* 3 (85), pp. 40–47. [↑](#footnote-ref-3)
4. Praksē nereti lieto arī kvadrātiekavas. [↑](#footnote-ref-4)
5. Ja kopsavilkumu drukā tieši no datora ar funkciju „*Booklet Print*” no A4 formāta lapām, tad jāņem vērā, ka oriģinālajā salikumā burtu lielumam ir jābūt attiecīgi 14 līdz 18 punktiem. [↑](#footnote-ref-5)